Grass Valley er med i PyeongChang - mediemiljøets sted
Forsiden > Ny teknik > Grass Valley er med i PyeongChang
Der skal jo produceres lidt 8K
fredag 9. februar 2018, af Tom Dissing
Broadcasterne KBS & NHK, er som du måske har hørt, igang med lidt 8K TV.
Og selv om at vi ikke kommer til at se så meget som et enkelt sekund af de her garanteret flotte 8K produktioner, er det vel på sin plads at vide at en række producenter af herlig hardware hjælper til.
Det kan ikke overraske, men problemet ser ud til at være at de her datamængder som 8K resulterer i, kræver - pænt meget mere - end vi er vant til idag.
I rå tal er 8K UHD 36 gange så mange pixel som de 720P der bliver transmitteret i her i landet.
Skulle enkelte broadcastere påstår at de sender i 1080i, er det “kun” 32 gange så høj opløsning ( det er 16 gange 1080P ).
Så mængden af data der flyder igennem en 8K OB vogn, er - seriøst sindsyg - stor.
Og det er såmænd derfor at Grass Valley, er med.
De har været så venlige at låne (?) deres Nvision 8280 Router ud til KBS & NHK, der - vel sagtens - tester den igennem, for at se om det - overhovedet - er muligt at tæve en masse 8K video igennem en sådan router.
Noget der jo er ved at blive aktuelt, da Japan i sommeren 2020, sender hele sommer OL i Super Hi-Vision 8K UHD.
Vi kender naturligvis ikke antallet af timer, der skal sendes på det tidspunkt.
Men nu hvor Discovery herhjemme netop har løftet sløret for at de sender 4000 timer fra dette Vinter OL, må man formode at der bliver sendt endnu flere timer i sommeren 2020.
Teknologien ser dog ud til at være en udfordring.
NHK’s 8K UHD OB vogn, producerer nemlig ikke mere end - nærmest banale - 8 timers OL i 8K.
Omvendt, burde det være nok til at få testet tekniske detaljer som transmission og andre “backbone” udfordringer.
Og det er sikkert også derfor at NHK’s SHC-2 OB vogn er blevet udstyret med en Nvision 8280.
Det er nemlig en 288x576 router, der “bare” fylder 16 RU.
8280’eren er en del af deres Nvision 8500 Hybrid router serie, der - kort fortalt - kan flytte netop så meget data, at det er overkill til alt andet end 4-8K produktion.
Bedst understreget af at den helt store er en en 1152x1152 router, der - naturligvis - kan blive endnu større.
288x576 “kanaler” i en enkelt OB vogn, der - måske - fordeler 8K signalerne ud over flere “ind og udgange”, lyder allerede som totalt overkill.
Skulle du være i markedet for en Nvision, kan hele serien håndtere op til 16 kanalers audio de-embedding, shuffling, re-embedding og breakaways.
Der er stik til alle professionelle formater, da der i den grad er tale om et stykke meget seriøst hardware.
Der er indbygget et utal af målrettede features, der - som eksempel kan eliminere “audio to video delay” og vise versa.
I bedste stil er der bunker af huller til fiber, der går direkte ind i enheden, hvilket burde opgradere de fleste produktioner til - ikke bare fiber - men også til fiber mellem OB og support vogne, hvilket - igen - betyder at de enorme mængder af data 8K byder på, ikke behøves at “blive” inden i en bestemt OB vogn, bare fordi det er for langsomt at sende “lyden” over til en anden vogn.
Det klares nu over fiber, der burde være hurtig nok til også at sende billederne med.
Vi har ingen anelse om hvornår en router i en sådan kaliber er relevant herhjemme.
Men nu hvor serien starter med - helt ned til - 144x144 i/o, er det oplagt nok at tjekke Nvision 8500 router familien ud, hvis du roder med OB vogne.
Hvis du husker det, var det også NHK’s SHC-2 OB vogn, der var i Rio.
Afviklingen er forresten NBCs i PyeongChang, hvorfra de sender hjem i herlig 4K UHD.
Som vi forstår det, en produktion de co-producerer med NHK, der også sender hjem i 4K, der nu er blevet "almindeligt", altimens eksperimenterne med 8K fortsætter frem til sommeren 2020.